Felvidék.ma

Miskolc 200- Drámapályázati felhívás
2021-02-25 - 2021-12-31
A Miskolci Nemzeti Színház a bicentenárium alkalmából drámapályázatot hirdet, melynek első díjjal kitüntetett darabját 2023. augusztus 24-én kívánja bemutatni.
A színház vezetése műfaji és tematikus megkötés nélkül, belföldről és a határon túlról várja mindazokat az eredeti, magyar nyelvű, prózai vagy zenés színpadi műveket, amelyek még nem jelentek meg nyomtatásban vagy valamely digitális platformon, amelyet nem mutattak be színpadon, nem nyert díjat korábbi drámapályázatokon és előadási vagy közlési jogával más intézmény nem rendelkezik.
A zsűri – amelyet a Miskolci Nemzeti Színház művészeti tanácsának tagjai (Béres Attila, Keszég László, Rusznyák Gábor, Szabó Máté, Szőcs Artur rendezők) és a színház dramaturgja (Lőrinczy Attila) alkotnak – egy 10.000 eurós fődíjat ítél oda.
A pályázatok beadási határideje: 2021. december 31.
A pályázat benyújtásának módja: elektronikusan a titkarsag@mnsz.hu e-mail címen.
Eredményhirdetés: 2022. március 1.
További részletek ITT találhatóak.

Pályázat egyszeri beiratkozási ösztöndíjra
2021-03-25 - 2021-09-01
PÁLYÁZATI FELHÍVÁS a 2021/2022-es tanévben a külhoni magyar tanítási nyelvű általános/alapiskolák első évfolyamába beiratkozó diákok számára

1. A pályázat tárgya és célja
A Rákóczi Szövetség első ízben 2004 novemberében hirdette meg Magyar Iskolaválasztási Programját a Felvidéken azzal a céllal, hogy ráirányítsa a figyelmet a magyar iskolaválasztás fontosságára.
A Program 2010 óta fokozatosan bővül: ma már Felvidék magyarlakta vidékei mellett érinti Kárpátalja, Vajdaság és Horvátország magyarlakta területeit, a partiumi és erdélyi Arad, Beszterce-Naszód, Bihar, Fehér, Hunyad, Krassó-Szörény, Kolozs, Máramaros, Szatmár, Szeben, Temes megyéket, valamint Dés, Szászrégen, Torda városokat és régiójukat, továbbá Csángóföldet.
A 2004-ben elindított kezdeményezés ahhoz a Magyarország Alaptörvényében rögzített követelményhez kapcsolódik, mely szerint az anyaország felelősséget visel a határon túli magyarok sorsa iránt, és támogatni kívánja hosszú távú megmaradásukat a szülőföldjükön.
2. A támogatás formája
A Rákóczi Szövetség a Magyar Iskolaválasztási Programja keretében 10 000.- Ft egyszeri ösztöndíjat adományoz mindazon határon túli családoknak (pályázók köre: a mellékletben megjelölt településeken működő iskolák szerint), akik gyermekeiket a magyar iskola első, Romániában nulladik (előkészítő) osztályába íratják. A Szövetség a támogatás lehetőségét felhívás keretében teszi közzé minden évben az iskolai beiratkozásokat megelőzően, határon túli partnerszervezetei, illetve a határon túli magyar óvodák és iskolák közreműködésével. Az ösztöndíjra igényt tartó családok ezirányú kérelmüket egy erre a célra készített ösztöndíj igénylőlap kitöltésével és pályázatuk online beküldésével tehetik meg az iskolai beiratkozás alkalmával.
3. A támogatásra jogosultak köre
Minden olyan határon túli magyar szülő, aki gyermekét a mellékletben szereplő települések bármelyikén magyar tanítási nyelvű általános iskola első évfolyamába íratja (a 0. évfolyamba járókat [kivéve Romániában] és az évismétlőket nem érinti), jogosult a Rákóczi Szövetséghez benyújtott pályázat alapján a magyar összefogást jelképező ösztöndíjra.
4. Pályázási határidő
A támogatás ösztönző szerepét kiemelve a pályázatok a teljes beiratkozási időszak alatt, (a szeptemberi iskolakezdésig) benyújthatók a Rákóczi Szövetség részére.
5. A pályázatok beadásának módja
Az igénylőlapokat (a pályázati felhívás mellékletét képezi) az iskolákban, a beiratkozáskor töltheik ki az igénylő szülők, valamint ez alapján a pályázati összeg kifizetéséhez szükséges adatok megadásával, a Rákóczi Szövetség online adatbázisába az iskolák saját felhasználói fiókján keresztül nyújtják be a pályázatot.
Az igénylőlap letöltése word vagy pdf formátumban.
6. A támogatások átadása
A Rákóczi Szövetség képviselői a 10 000.- Ft összegű ösztöndíjat minden arra jogosult iskolakezdő szülei részére helyi iskolai ünnepségek keretében támogatási szerződés megkötésével személyesen adják át 2021 őszén. Az ünnepségek előkészítésében és lebonyolításában segítséget nyújtanak a Rákóczi Szövetség partnerszervezetei, valamint az iskolák képviselői.
7. Egyéb
A Rákóczi Szövetség az iskolaválasztás szempontjából veszélyeztetettnek tekinthető települések, térségek esetében az általános pályázati feltételektől eltérően speciális pályázati feltételeket alkalmazhat.

Márton Áron ösztöndíjprogram ösztöndíjpályazatai
2021-04-15 - 2021-06-30
Külgazdasági és Külügyminisztérium a 2021/2022-es tanévre is meghirdeti az ösztöndíjpályazatait a Márton Áron ösztöndíjprogramjának keretén belül
A Külgazdasági és Külügyminisztérium a Márton Áron ösztöndíjprogram keretében idén is meghirdette műfordítói képzését, amely a https://balassischolarship.kormany.hu oldalon érhető el.
Az ösztöndíj program keretében a külföldi magyar szakos hallgatók, illetve diplomás fiatalok számára hungarológiai képzés, a diaszpórában élők számára magyarságismereti képzés is elérhető.
További részletes információk ITT ovashatóak.

A Rákóczi Szövetség Magyar Iskolaválasztási Programjának felhívása
2021-04-21 - 2021-09-01
A Rákóczi Szövetség idén is meghirdeti a 2021/2022-es tanévben a külhoni magyar tanítási nyelvű általános/alapiskolák első évfolyamába beiratkozó diákok számára a Magyar Iskolaválasztási Programját.

A pályázat tárgya és célja

A Rákóczi Szövetség első ízben 2004 novemberében hirdette meg Magyar Iskolaválasztási Programját a Felvidéken azzal a céllal, hogy ráirányítsa a figyelmet a magyar iskolaválasztás fontosságára. A Program 2010 óta fokozatosan bővül: ma már Felvidék magyarlakta vidékei mellett érinti Kárpátalja, Vajdaság és Horvátország magyarlakta területeit, a partiumi és erdélyi Arad, Beszterce-Naszód, Bihar, Fehér, Hunyad, Krassó-Szörény, Kolozs, Máramaros, Szatmár, Szeben, Temes megyéket, valamint Dés, Szászrégen, Torda városokat és régiójukat, továbbá Csángóföldet.
A 2004-ben elindított kezdeményezés ahhoz a Magyarország Alaptörvényében rögzített követelményhez kapcsolódik, mely szerint az anyaország felelősséget visel a határon túli magyarok sorsa iránt, és támogatni kívánja hosszú távú megmaradásukat a szülőföldjükön.

A támogatás formája

A Rákóczi Szövetség a Magyar Iskolaválasztási Programja keretében 10 000.- Ft egyszeri ösztöndíjat adományoz mindazon határon túli családoknak (pályázók köre: a mellékletben megjelölt településeken működő iskolák szerint), akik gyermekeiket a magyar iskola első, Romániában nulladik (előkészítő) osztályába íratják. A Szövetség a támogatás lehetőségét felhívás keretében teszi közzé minden évben az iskolai beiratkozásokat megelőzően, határon túli partnerszervezetei, illetve a határon túli magyar óvodák és iskolák közreműködésével. Az ösztöndíjra igényt tartó családok ezirányú kérelmüket egy erre a célra készített ösztöndíj igénylőlap kitöltésével és pályázatuk online beküldésével tehetik meg az iskolai beiratkozás alkalmával.

A támogatásra jogosultak köre

Minden olyan határon túli magyar szülő, aki gyermekét a mellékletben szereplő települések bármelyikén magyar tanítási nyelvű általános iskola első évfolyamába íratja (a 0. évfolyamba járókat [kivéve Romániában] és az évismétlőket nem érinti), jogosult a Rákóczi Szövetséghez benyújtott pályázat alapján a magyar összefogást jelképező ösztöndíjra.

Pályázási határidő

A támogatás ösztönző szerepét kiemelve a pályázatok a teljes beiratkozási időszak alatt, (a szeptemberi iskolakezdésig) benyújthatók a Rákóczi Szövetség részére.

A pályázatok beadásának módja

Az igénylőlapokat (a pályázati felhívás mellékletét képezi) az iskolákban, a beiratkozáskor töltheik ki az igénylő szülők, valamint ez alapján a pályázati összeg kifizetéséhez szükséges adatok megadásával, a Rákóczi Szövetség online adatbázisába az iskolák saját felhasználói fiókján keresztül nyújtják be a pályázatot.
Az igénylőlap letöltése word vagy pdf formátumban.

A támogatások átadása

A Rákóczi Szövetség képviselői a 10 000.- Ft összegű ösztöndíjat minden arra jogosult iskolakezdő szülei részére helyi iskolai ünnepségek keretében támogatási szerződés megkötésével személyesen adják át 2021 őszén. Az ünnepségek előkészítésében és lebonyolításában segítséget nyújtanak a Rákóczi Szövetség partnerszervezetei, valamint az iskolák képviselői.

Egyéb

A Rákóczi Szövetség az iskolaválasztás szempontjából veszélyeztetettnek tekinthető települések, térségek esetében az általános pályázati feltételektől eltérően speciális pályázati feltételeket alkalmazhat.
További részletek ITT olvashatóak.

Felhívás a Kisebbségvédelem Európában nyári egyetemen való részvételre
2021-04-29 - 2021-06-15
A Kisebbségi Jogvédő Intézet 2021-benimmár tizedik alkalommal rendezi meg a Kisebbségvédelem Európában című nyári egyetemet, idén a járványhelyzetre tekintettel, ismételten online formában. A program célja, hogy felkutassa azokat a joghallgatókat, doktoranduszokat, kezdő jogászokat, akik a téma iránt kellően elhivatottak, jövőbeni szakmai tevékenységük során érdemben kívánnak a külhoni magyarok jog-és érdeksérelmeivel érdemben foglalkozni.
A nyári egyetem idén kiemelten fókuszál az európai regionális, nemzetközi szintű jog- és érdekérvényesítésre, különös figyelmet szentelve az Európa Tanácsnak, melynek elnöki tisztségét május végétől november közepéig Magyarország tölti be. Előadónak olyan jogászokat, politológusokat, szociológusokat és politikusokat kérünk fel, akik a terület elismert szakértői, széleskörű tapasztalattal, tudományos háttérrel rendelkeznek. A képzés elméleti és gyakorlati jellegű oktatási modulokat is tartalmaz, nyelve magyar.
Az oktatási modulokon túl, a program lehetőséget ad a fiatal hallgatók gyakorlati kutatási, előadói kompetenciájának fejlesztésére, játékos feladatokkal színesítve a nyári egyetemet. Célunk – még online formában is – a hosszútávú közösségfejlesztés és a hallgatóinkkal való kapcsolattartás, mivel intézetünk a nyári egyetemen túl is számos lehetőséget kínál hallgatóinknak, így például minden évben több gyakornoki programot indítunk, tanulmányírói pályázatot hirdetünk. Emellett a Kisebbségvédelem című folyóiratunk egész évben rendelkezésre áll a publikálni kívánó fiatal kutatók és hallgatók előtt. Részleteket ITT találja.
A Kisebbségi Jogvédő Intézet a nyári egyetem által egy olyan szakmai műhelyt kíván biztosítani a hallgatóknak, ahol lehetőségük nyílik az egymással, valamint az oktatókkal történő párbeszédre, tapasztalatcserére, emellett elmélyíthetik a nemzetközi kisebbségvédelemre vonatkozó ismereteiket. Az előadásokon kívül kiscsoportos online foglalkozásokra és konzultációkra, mentorálásra kerül sor.
Tavalyi előadóink voltak többek között:

Varga Zs. András, a Kúria elnöke, a Velencei Bizottság tagja, prodékán, tanszékvezető egyetemi tanár (PPKE-JÁK, Közigazgatási Jogi Tanszék)
Szilágyi Péter, miniszteri biztos
Bándi Gyula, a jövő nemzedékek érdekeinek védelmét ellátó biztoshelyettes, tanszékvezető egyetemi tanár (PPKE-JÁK, Környezetjogi és Versenyjogi Tanszék)
Varga Péter, nemzetpolitikáért felelős diplomata
Manzinger Krisztián, egyetemi adjunktus, KRE ÁJK
Vizi Balázs, tudományos tanácsadó, MTA TK KI
Juhász Hajnalka, Országgyűlés Külügyi Bizottságának alelnöke
Toró Tibor, adjunktus, Sapientia Erdélyi Magyar Tudományegyetem, kutató, Kolozsvári Nemzeti Kisebbségkutató Intézet
Fiala-Butora János, tudományos főmunkatárs, MTA TK JTI
Ablonczy Balázs, történész, Lendület-Trianon 100 Kutatócsoport
a Nemzetpolitikai Kutatóintézet munkatársai
a KJI munkatársai, gyakorlati jogvédelmet folytató partnerei

Az idei online nyári egyetem július 14. és 17. között kerül megrendezésre
A jelentkezés feltételei
Kiknek a jelentkezését várjuk?
Elsősorban felsőfokú tanulmányokat folytató hallgatók, PhD hallgatók, pályakezdő jogászok és az őshonos nemzeti kisebbségek védelmével már foglalkozó fiatalok jelentkezését várjuk.
Mely tudomány/szakterületről?
Jog- és államtudományok, politológia, nemzetközi tanulmányok, esetlegesen egyéb, a kisebbségvédelemhez kapcsolódó releváns területek.
A jelentkezéshez szükséges dokumentumok:

A Kisebbségi Jogvédő Intézet honlapjáról (www.kji.hu) letölthető regisztrációs ív
Magyar nyelvű, fényképes szakmai önéletrajz
Motivációs levél
Hallgatói jogviszony igazolása (alap, mester, osztatlan vagy doktori képzésről), végzett jelentkezők esetén a diploma másolata, kisebbségvédelemmel már foglalkozó fiatalok esetén szervezetük megnevezése, esetleg rövid ismertetése

Hova és meddig várjuk a jelentkezést?
A pályázati anyagot az jogvedo.intezet@kji.hu e-mail címre kérjük elküldeni.
Jelentkezési határidő: 2021. június 15.
A pályázatok elbírálásának menete:

A felhívásban szereplő feltételeknek megfelelő és hiánytalan pályázati anyagot benyújtó pályázókkal a nyári egyetemet szervező intézet munkatársai előre egyeztetett időpontban rövid videóbeszélgetést folytatnak. Ennek célja a pályázók szakmai felkészültségének felmérésén túl, az esetleges kérdések megválaszolása, a szervezők és a nyáriegyetem részletesebb előzetes bemutatása. Az interjúkra várhatóan 2021. júniusának második felében között kerül sor. Igény esetén, több alkalmat is biztosíthatunk, tekintettel a vizsgaidőszakra stb.
Az interjúkat követően megtörténik a nyári egyetemre felvételt nyert pályázók kiválasztása. A pályázók kiértesítése előreláthatólag június30-án történik meg.

További információkért forduljon bizalommal dr. Köböl-Benda Vivienhez, vagy dr. Wágner Tamáshoz, a Kisebbségi Jogvédő Intézet munkatársaihoz:
Köböl-Benda Vivien: benda.vivien@kji.hu; Wágner Tamás: wagner.tamas@kji.hu
A nyári egyetemre történő jelentkezés előtt, kérjük, hogy olvassa el a KJI adatvédelmi tájékoztatóját: https://www.kji.hu/adatvedelem/
A jelentkezés benyújtásával – erre vonatkozó kifejezés kérés hiányában – a Pályázó hozzájárul az adatkezeléshez, melyet bármikor visszavonhat.

A Gróf Széchenyi Család Alapítvány pályázatai
2021-04-30 - 2021-07-15
A Gróf Széchenyi Család Alapítvány és a Stádium Társadalmi és Kulturális Hírlap a nemzettudat erősítése céljából a Széchenyi-évhez kapcsolódóan az alábbi témakörökben írt ki pályázatokat a Kárpát-medencében élő magyar diákok számára.
Középiskolásoknak szóló pályázatok:
1. Milyen Kárpát-medencét szeretnék? (esszépályázat) – A pályázat témája: A magyarság és a Kárpát-medencében élő népek közös sorsa, a magyarság múltja, jelene és jövője. Fejtse ki a pályázó, hogy milyen Kárpát-medencében szeretne élni, s ennek beteljesülése érdekében milyen feladatok állnak előttünk! Hogyan lehet ezeket a feladatokat megvalósítani, van-e esélye a közös munkának, a Kárpát-medencében élő népek igaz barátságának? (Bővebb információ)
2. Széchenyi István reformjai (tanulmány- és esszépályázat) – A pályázat témája: Gróf Széchenyi István politikai és gazdasági reformjainak értékelése. A dolgozat vizsgálhat pusztán csak egy reformtörekvést is. A pályázó igyekezzen feltárni azt is, hogy Széchenyi István egyes újító javaslatainak melyek voltak a konkrét történelmi, szellemi, társadalomlélektani, technikai és egyéb előzményei, kik és milyen módon álltak Széchenyi mellé, s kik fordultak ellene. Az adott reformjavaslat mennyiben járult hozzá a modern Magyarország megteremtéséhez, s mai életünkre van-e még hatása? (Bővebb információ)
3. Széchenyi hite (esszépályázat) – A pályázat témája: Gróf Széchenyi István mélyen hívő római katolikus ember volt. A pályázó írja le, hogy Széchenyi István cselekedeteiben miként mutatkozik meg a Krisztus-követő ember hite és bátorsága. (Bővebb információ)
4. A magyar föld (esszépályázat) – A pályázat témája: A pályázó írja le, hogy miként látja a mai magyar mezőgazdaság helyzetét. A dolgozatíró eltűnődhet azon is, hogy a magyar földnek mely értékei által, s mi módon lehetünk Európa egyik legprogresszívabb nemzete.
Általános iskolásoknak szóló pályázat:
Széchenyi emlékhelyek (fogalmazás- és rajzpályázat) – A pályázat témája: Egy-egy rajz vagy fogalmazás valamelyik Széchenyi-emlékhelyről. (Bővebb információ)
A legjobb pályamunkákat beküldő tanulók az értékes tárgyjutalmak mellett meghívást kapnak a nyári Stádium-táborba, valamint a Széchenyi István Tudományos Diákkonferenciára is. A szakmai bírálóbizottságok által kiválasztott pályamunkák a Stádium Társadalmi és Kulturális Hírlapban is közlésre kerülnek.
A pályaműveket 2021. július 15-ig kell beküldeni a info@szechenyicsalad.hu email címre, pdf-formátumban.

Virágos Magyarország
2021-05-10 - 2021-06-15
A Magyar Turisztikai Ügynökség (MTÜ) 2021-ben 28. alkalommal indítja útjára a Virágos Magyarország versenyt, amelyre a települések önkormányzatai nevezhetnek. A kezdeményezés 1994 óta változatlan népszerűségnek örvend, évente több mint 300 települést mozgat meg. A jelentkezők köre évről évre bővül, és idén már nemcsak Erdély, hanem minden határon túli magyarlakta település csatlakozhat.
A Virágos Magyarország projekt célja a kulturált és vonzó országkép kialakítása, a fenntartható fejlődés szempontjainak következetes alkalmazása, a településen élők összefogásának ösztönzése, az életminőség javítása, a környezettudatos gondolkodás és szemlélet erősítése, a természeti és az építészeti örökség megőrzése és gyarapítása, a turisztikai fejlesztési szempontok érvényesítése.
A Magyar Turisztikai Ügynökség és a verseny szervezőbizottsága a környezetszépítő kezdeményezésen keresztül is szeretne tovább nyitni a határon túli magyarlakta települések felé.
2019-ben először, hagyományteremtő szándékkal erdélyi települések is nevezhettek a versenyre, idén pedig már Felvidékről is várják a jelentkezőket.
Jelentkezési határidő: 2021. június 15.
A regisztráció és a részvétel díjmentes.
A versenyre való jelentkezésre a Virágos Magyarország weboldalán, ezen a linken van lehetőség.
A versenyben részt vevő települések az oldalon történt regisztrációt követően a regisztráció során megadott e-mail-címre jóváhagyó e-mailt kapnak, az ebben szereplő linkre kattintva jutnak el a nevezési felületre.
Pályázatukat a nevezési felületen nyújthatják be, a település lélekszámától és a választott pályázati módtól függő folyamatok szerint.
További információ a honlapon, a Facebook-oldalon vagy a következő e-mail-címen: viragos@mtu.gov.hu

III. Kárpát-medencei Színjátszó Drámaíró Tábort
2021-05-10 - 2021-07-10
A Mikó András Alapítvány (Brassó, Erdély, Románia) és a Féling Színház (Békéscsaba, Magyarország) a Szerencsejáték Service Nonprofit Kft., az Emberi Erőforrások Minisztériuma támogatásával megszervezi a III. Kárpát-medencei Színjátszó Drámaíró tábort (Székelyzsombor, Erdély, Románia). Tábor időpontja: 2021. augusztus 04-15. (Beérkezés: 2021. aug. 04. – elutazás: 2021. aug.15.)
Előadók, táborvezetők:
> Formanek Csaba (Budapest – rendező, színész, író – drámaíró workshop)
> Bálint Ferenc (Brassó, Grimasz Színházi Csoport – rendező – színészmesterség, rendezés)
> Hegedűs Ildikó (Győr – a Győri Nemzeti Színház, a Hold Színház rendezője– színészmesterség, rendezés)
> Steinwender József (Békéscsaba – rendező, Féling Színház – színészmesterség, rendezés).
> Hanusz Norbert (Békéscsaba – filmrendező, Féling Színház – film).
Ajánlott alsó korhatár 16 év, felső korhatár 50 év.
A tábor költségeihez való hozzájárulás 30.000 (harmincezer) Ft/fő és/vagy ennek megfelelő RON, EUR, (két részletben: 1. = 20.000 és 2. = 10.000 Ft; 1.= 270-2. = 135 RON; 1. = 55-2. = 30 EUR). A részvételi díjat átutalással 2021. 07. 20.-ig kérjük megfizetni. Készpénzben 2021. aug.04.-én a helyszínen.
Átutalás: Budapest Bank Rt. HU26 10102615-05479800-01003005; swift kód: BUDAHUB –Féling Színház Kulturális Egyesület – >> A megjegyzés rovatba írják be: Székelyzsombor költség hozzájárulás. <<
Jelentkezési határidő: 2021. JÚLIUS 10.
Jelentkezés: a megadott jelentkezési lap kitöltésével, megküldésével a bizalom@gmail.com, steinwender.jozsef@gmail.com címekre.
JELENTKEZÉSI LAP ELÉRHETŐ: http://felingszinhaz20.atw.hu/ és/vagy http://users.atw.hu/felingszinhaz20/Feling.html
További tájékoztatás az alábbi számokon kérhető:
Mobil: +36/20/938-99-06 (Steinwender József, Magyarország)
Mobil: +40/724/79-55-77 (Bálint Ferenc, Erdély- [Románia])
A táborról röviden: A Kárpát-medence magyarlakta településein élő nem hivatásos színjátszóknak, színjátszó rendezőknek és drámaíróknak ajánljuk a tábort.
Azt szeretnénk, ha Erdély, Partium, Délvidék (szlovéniai, horvátországi, szerbiai magyarok), Felvidék, Kárpátalja, Magyarország, területéről jelentkeznének színjátszók, drámaírásra vállalkozók/fiatal drámaírók
Az intenzív program keretében – a tervek szerint és jelentkezők számának függvényében – három 7 fős színész és egy 6 fős drámaíró csoportot kívánunk szervezni. (A színész csoportokhoz csatlakozhat 1-1 fő színjátszó rendező.), és egy 5 fős rövidfilmkészítő szekciót szervezünk.
Minden további, itt nem szereplő részletről érdeklődhet a steinwender.jozsef@gmail.com vagy a bizalom@gmail.com címen.

TÁMOGATÓK:
Szerencsejáték Service Nonprofit Kft.; Emberi Erőforrások Minisztériuma

Erdők mélyén, házak udvarán c. gyermek- és ifjúsági rajzpályázat
2021-05-14 - 2021-06-18
A Fiatalok a Nemzetért Alapítvány gyermek- és ifjúsági rajzpályázatot hirdet az állat- és környezetvédelem témakörében.
Az Erdők mélyén, házak udvarán elnevezésű pályázatra 4 különböző korosztályos kategóriában 5 és 18 év közötti fiatalok jelentkezhetnek. Rajzaiknak a Kárpát-medencében természetes körülmények között vagy a ház körül élő állatokkal, növényekkel, a természettel, vagy állatvédelemmel és környezetvédelemmel kell kapcsolatban lenniük.
Alapítványunk vallja: minden hazáját szerető ember számára alapvetőnek kell lennie, hogy nemcsak történelmi és kulturális örökségünket kell megvédenünk és továbbörökítenünk, hanem a minket körülvevő természeti környezetet is. Ez az alapgondolat vezérelt minket a kezdeményezésünk kitalálásakor. Bízunk benne, hogy pályázatunk segítség lesz abban, hogy már a legfiatalabbak is elinduljanak azon az úton, amely által értékelni és védeni fogják a minket körülvevő élővilágot.
Versenyünket határon belül és határon túl élő gyerekeknek és fiataloknak egyaránt meghirdetjük, ezzel is mutatva, hogy a határok nem gátolhatják a nemzetünk közös jövőjével kapcsolatos ügyeket.
A rajzpályázatunk szakmai és a közönségdíjas díjazottjai is értékes nyereményekben részesülnek.
Az alábbiakban a versennyel kapcsolatban gyakran felmerülő kérdésekre igyekszünk válaszokat adni.
Amennyiben további kérdéseitek lennének, keressetek minket az info@fiatalokanemzetert.hu e-mail címünkön,vagy Facebook-oldalunkon keresztül.
1. Mettől meddig tart a verseny?
A versenyre nevezni 2021. május 10-től 2021. június 18-ig lehet. Eredményhirdetés 2021. augusztus 2-án lesz.
2. Mi alapján dől el, hogy ki nyeri a versenyt?
A határidőig beérkezett pályázatokból a szakmai zsűri fogja kiválasztani korcsoportonként a legjobbakat, emellett pedig facebookos szavazás segítségével kiválasztjuk a közönségdíjasokat is.
3. Miként fog zajlani a közönségdíjasok kiválasztása, a facebookos szavazás?
A határidőig beérkezett pályaművekből kiválasztásra kerül a 100 legszebb rajz, amelyeket 2021. június 21. és 2021. július 22. között teszünk a közzé a Fiatalok a Nemzetért Alapítvány Facebook-oldalán. Ezekre a posztokra kedveléseket is lehet gyűjteni, a három legtöbb kedvelést kapó nevezés kap első, második és harmadik helyezettnek megfelelő díjat a közönségdíjas kategóriában.
Annak érdekében, hogy az oldalra később kikerülő nevezésekre is legyen még idő lájkokat gyűjteni, a megosztások lezárulta után egy hétig még lehet szavazni (július 23-30.). Az eredményhirdetés időpontja: 2021. augusztus 2.
4. Pontosan miről lehet rajzot küldeni?
Bármilyen, a Kárpát-medencében természetes körülmények között vagy a ház körül élő állatokról, növényekről, a természetről, valamint állatvédelemmel és környezetvédelemmel kapcsolatos rajzokat is lehet készíteni A4-es és A3-as méretű lapra.
5. Milyen eszközöket használhatok a rajzhoz?
Készülhet grafittal, színes ceruzával, tollal, zsírkrétával, filctollal és festékkel is. Lehetnek színesek és egyszínűek is.
6. Hogyan lesz egy nevezés érvényes?
Az induló vagy hozzátartozója elküldi privát üzenetben az Alapítvány Facebook-oldalának vagy e-mailben (info@fiatalokanemzetert.hu) az alkotásáról készült jpeg formátumú fotót vagy scannelt képet, leírja a készítő nevét és életkorát, valamint a rajzhoz egy rövid leírást. A leírás azért is fontos, mert egyes esetekben az értelmezéshez jól jöhet egy külön magyarázat, hogy a szerző miért az adott témáról rajzolt. Ha valakinek nincs lehetősége a nevezés e-mailes vagy facebookos elküldésére, az A3 vagy A4 méretű rajzot postán várjuk a Fiatalok a Nemzetért Alapítvány névre és a 1011 Budapest, Vám utca 1/A 4/2 címre, megjelölve a készítő nevét, életkorát és a rövid leírást, valamint egy címet és telefonszámot, ahol fel tudjuk majd venni vele a kapcsolatot.
Fontos, hogy kizárólag saját készítésű rajzot fogadunk el.
7. Egy ember több nevezést is leadhat?
Igen, több rajzzal is indulhat egy ember. Ezeket külön nevezésként fogjuk értékelni, mindegyik esetében külön ismertető leírást szükséges küldeni.
8. Ki indulhat a pályázaton?
A következő korcsoportokba tartozó fiatalok nevezéseit várjuk határon innen és túlról:
5-7 évesek,
7-10 évesek,
10-14 évesek,
14-18 évesek.
Az életkor számításánál a nevezési határidő napját, 2021. június 18-at vesszük alapul.
9. Hogyan indulhatok a szakmai zsűri által díjazott kategóriában? Külön kell rá neveznem?
Nem kell hozzá külön nevezni, a zsűri az összes rajzot meg fogja nézni és kiválasztja közülük minden korcsoportban a 3 legjobbat.
10. Lehet lájkokat gyűjteni ismerősi körben, csoportokban, stb.?
Igen, már csak azért is, mert az Alapítványunk egyik célja a versennyel, hogy minél több ember láthassa ezeket az alkotásokat és felhívjuk a figyelmet a környezetünk megóvására, ennek érdekében örülünk minden megosztásnak és poszt kedvelésnek.
11. Láttam, hogy az Alapítványnak van Instagram-oldala is, az ottani képkedvelések is számítanak?
Az előválogatott rajzok ki fognak kerülni az Alapítvány Instagram oldalára is, de a verseny szempontjából csak a Facebookon érkező like-okat vesszük figyelembe.
12. Mikor lesz eredményhirdetés?
Eredményhirdetés augusztus 2-án lesz. A nyertesek nevét és rajzát újra közzé fogjuk tenni az oldalunkon, valamint felvesszük velük a kapcsolatot privát üzenetben.
13. Mi történik, ha a facebookos szavazásnál döntetlen eredmény születik?
Döntetlen esetén a nyereményt megkapja külön mindenki, aki az első, második vagy harmadik helynek megfelelő helyezést érte el.
14. Mit tartalmaz a nyeremény?
A korcsoportonkénti díjazottaknál a csomagok értékes tárgynyereményeket (társasjáték, ceruzakészlet, játékok) tartalmaznak 15, 12 és 9 ezer forint értékben. A közönségdíjasok szintén hasonló értékben kapnak ajándékcsomagot.
15. Hogyan kapja meg a győztes a nyereményt?
Kapcsolatfelvétel után mindenkivel egyénileg egyeztetünk a csomag átadásának módjáról.

Mács József Online Vers- és Prózamondó Verseny
2021-05-14 - 2021-06-30
A Csemadok Országos Tanácsa és a Csemadok Ifjúsági Tagozata online vers- és prózamondó versenyt hirdet. Beküldési határidő 2021. június 30.
A versenyt mindig valamely irodalmi jelesünk évfordulója jegyében szervezik meg. A versennyel idén a Felvidék krónikásának nevezett Mács József emléke előtt tisztelgnek, aki idén ünnepelte volna kilencvenedik születésnapját.

A verseny kategóriái
VERS
1. kategória – alsó tagozatos tanulók
2. kategória – felső tagozatos tanulók
3. kategória – középiskolások
4. felnőttek
PRÓZA (hossza maximum 5 perc)
1. kategória – alsó tagozatos tanulók
2. kategória – felső tagozatos tanulók
3. kategória – középiskolások
4. felnőttek
Az online versenybe bárki jelentkezhet, a kritérium, hogy (cseh)szlovákiai magyar író művét adják elő.

A videófelvételeket fekvő formátumban kérjük elküldeni a csemadokelsokezbol@gmail.com e-mail címre, az alábbi adatok megadásával:
Versenyző neve:
Életkora:
Oktatási intézmény, amelyet látogat:
Felkészítő neve:
Mű szerzője és címe:
A versenyzők a versenyen való részvételről oklevelet kapnak. A videókat feltöltik a YouTube csatornára és a közösségi hálóra, ahol közönség szavazást indítanak, a legtöbb szavazatot kapó művek előadói könyvcsomagot kapnak ajándékba.
Beküldési határidő 2021. június 30.

Mentorprogram keretében pályázatot hirdet a CED élelmiszeripari vállalkozásoknak
2021-05-14 08:00 - 2021-06-18 17:00 (Europe/Bratislava)
Edukációs pályázatot hirdet a CED közép-európai Gazdaságfejlesztési Hálózat Nonprofit Kft. a Baross Alapítvány közreműködésével felvidéki magyar élelmiszeripari vállalkozások számára.
A Rohonczy Gedeon Mentorprogram célja, hogy szakmailag támogassa és fejlessze azokat a fiatal vállalkozásokat, amelyek a nemzetközi piacokon is versenyképes, magas hozzáadott értékű élelmiszeripari terméket állítanak elő.
Rohonczy Gedeon Mentorprogram néven indít edukációs pályázatot felvidéki élelmiszeripari vállalkozások számára a CED Közép-európai Gazdaságfejlesztési Hálózat Nonprofit Kft. és a Baross Alapítvány. A felhívás célja, hogy neves borászok, gasztronómusok, közgazdászok,
illetve értékesítési és marketing szakemberek bevonásával elősegítse azon fiatal magyar vállalkozások sikeres külpiacra lépését, amelyek a nemzetközi piacokon is versenyképes, magas hozzáadott értékű élelmiszeripari termékeket állítanak elő.
A pályázati anyagok beadását követően minden esetben előzetesen monitorozásra kerül a jelentkező vállalkozás és környezete. A szakmai szempontrendszer alapján kiválasztott vállalkozások cégre szabott, komplex oktatási tematikát kapnak, amely során mentorok segítségével fejlődhetnek, termőföldtől egészen az értékesítésig végig kísérve, és
részletesen megismerve a folyamatokat.
A nyertes pályázóknak a két éves időszakot felölelő mentorprogramsorán lehetősége nyílik egyebek mellett vállalat-, termék- és értékesítési portfóliója fejlesztésére, üzleti és marketing stratégiájának felépítésére, kapcsolatrendszere bővítésére. A program elvégzésével a résztvevők nem csak az eredményes külpiacra lépéshez szükséges szakmai
ismeretet, tudásanyagot szerezhetik meg, de a konkrét értékesítésre alkalmas termékportfóliót, egy erős márkát tudhatnak magukénak.
A pályázatok benyújtása, a mentorálás, valamint a programhoz kapcsolódó szakmai események munkanyelve magyar.
A CED 2021. május 14. és 2021. június 18. között várja a pályázók jelentkezését a mentorprogramba.
A pályázat benyújtásával és a részvételi feltételekkel kapcsolatos további
információk az alábbi weboldalon érhetők el.
A pályázattal kapcsolatos videónk pedig a következő linken érhető el.

Mács József Online Vers- és Prózamondó Verseny
2021-05-15 - 2021-06-30
A Csemadok Országos Tanácsa és a Csemadok Ifjúsági Tagozata online vers- és prózamondó versenyt hirdet.A versenyt mindig valamely irodalmi jelesünk évfordulója jegyében szervezzük. A versennyel idén a Felvidék krónikásának nevezett Mács József emléke előtt tisztelgünk, aki idén ünnepelte volna kilencvenedik születésnapját.
A verseny kategóriái
VERS

kategória – alsó tagozatos tanulók
kategória – felső tagozatos tanulók
kategória – középiskolások
felnőttek

PRÓZA (hossza maximum 5 perc)

kategória – alsó tagozatos tanulók
kategória – felső tagozatos tanulók
kategória – középiskolások
felnőttek

Az online versenybe bárki jelentkezhet, a kritérium, hogy (cseh)szlovákiai magyar író művét adják elő. A videófelvételeket fekvő formátumban kérjük elküldeni a csemadokelsokezbol@gmail.com e-mail címre, az alábbi adatok megadásával:
Versenyző neve:
Életkora:
Oktatási intézmény, amelyet látogat:
Felkészítő neve:
Mű szerzője és címe:
A versenyzők a versenyen való részvételről oklevelet kapnak. A videókat feltöltjük a YouTube csatornára és a közösségi hálóra, ahol közönség szavazást indítunk, a legtöbb szavazatot kapó művek előadói könyvcsomagot kapnak ajándékba.
Beküldési határidő 2021. június 30.

Szlovákiai Civil Becsületrend 2021
2021-05-17 - 2021-08-31
A Szlovák Belügyminisztérium 2014. október 10-én bejegyezte a Szlovákiai Civil Becsületrend Polgári Társulást, s e kitüntetés átadására évente egy alkalommal kerül sor Komáromban, hogy ily módon ismerje el a nemes emberi alapértékeket felmutató cselekedeteket.
Felhívásunk a 2021-es Szlovákiai Civil Becsületrend kitüntetésére keresi a legérdemesebb embert. Javasolni olyan személyt lehet, aki konkrét tetteivel következetesen más emberek, egy közösség, egy régió lakossága számára tevékenységet végez, amelyet sem intézmény, sem magánszemély semmilyen módon nem honorál.
Ugyancsak értékelési szempont még, ha egy közösség számára fontos kulturális érték megmentésén dolgozik vagy állampolgári jogaikat védelmezi, nagyon fontos az igazi civil igényesség, odafigyelés, következetesség.
Továbbá, ha az európai értékrend (zsidó-keresztény erkölcsök) védelmében fejtett ki munkát, esetleg a vegyesen lakott vidékeken az együttélést segítő és a jelenlegi gondokat megoldani igyekvő tevékenységet jutalmaznánk Becsületrendünkkel.
Javaslataikat – részletes indoklással a saját és az általatok kitüntetésre javasolt személy elérhetőségének a feltüntetésével – az alábbi villámpostacímre juttathatjátok el 2021. augusztus 31-ig szcivilb2015@gmail.com címre.

Az Aquinói Szent Tamás Ökumenikus Közéleti Akadémia képzése
2021-05-20 - 2021-06-15
Meghosszabbított határidővel 2021. június 15-ig várja a jelentkezéseket az Aquinói Szent Tamás Ökumenikus Közéleti Akadémia a 2021. őszén induló, 10 hónapos, költségmentes és teljesen egyedülálló bentlakásos képzésére. Május 28-án, az Akadémia tájékoztatóján közelebbről is bemutatják az oktatási programot, a kollégiumi életet és a tanulmányi kirándulásokat.
A járványhelyzet miatti kedvezőtlen körülményekre tekintettel az Aquinói Szent Tamás Közéleti Ökumenikus Akadémia meghosszabbította a jelentkezési határidejét 2021. június 15-ig. Idén ősszel indul a harmadik évfolyam képzése, amire 21-30 év közöttikeresztény értelmiségi fiatalok jelentkezését várják az Akadémia honlapján. A program a képzésben részt vevő 16 fő számára teljesen költségmentesek, a hallgatók tanulmányuk során teljes ellátás mellett havi ösztöndíjban is részesülnek.
Május 28-án, pénteken 18 órakor tart tájékoztatót az Akadémia a Budapest-Belvárosi Nagyboldogasszony Főplébánia-templom Altemplomában (1056, Budapest, Március 15. tér 2.), ahol az érdeklődők közelebbről is megismerhetik a képzés felépítését, a kollégiumi életet. Szó esik majd a tanulmányi utakról, és a képzés által nyújtott további lehetőségekről. Az eseményen – természetesen az aktuális járványügyi előírásokat betartva – személyesen találkozhatnak az érdeklődők dr. Osztie Zoltán atyával, az Akadémi alapítójával és Kazatsay Ádám operatív igazgatóval, akik szívesen válaszolnak a helyszínen feltett kérdésekre is.
Bővebb információ ITT olvasható. Jelentkezés az alábbi linken lehetséges. Facebook elérhetőség ITT.
Kapcsolat: info@szenttamasakademia.hu
A képzésről bővebben:
Kereszténység, értelmiségi küldetés, hazaszeretet – ezen értékek mentén alakult az Aquinói Szent Tamás Ökumenikus Akadémia 2018-ban azzal a céllal, hogy képzése során hallgatóiban a keresztény életben való elköteleződést és a hazaszeretet megerősítse, és értelmiségi generációt képezzen ki a társadalom és a közélet javára.A nemzetközi szinten is egyedülálló képzési struktúra kiválóan alkalmas az elmélyülés és az aktív élményszerzés közötti tökéletes egyensúly megteremtésére, melynek köszönhetően a hallgatók nem csak sokrétű tudásban, önismeretben, hanem a hitben és a kapcsolataikban is gyarapodnak.
A 10 hónapos program három alappillére a tíz tanulmányi modul, az oktatási egységeket megszakító tanulmányutak és a bentlakásos kollégiumi élet.A széleskörű képzés a keresztény lelkiségi, gazdasági, társadalmi és kulturális élet szinte minden területét lefedi. Kiemelt szempont a hallgatók minőségi és korszerű képzés biztosítása, ennek megfelelően az oktatók a szakmájukban legmagasabban kvalifikált előadók, neves professzorok (többek között például Dr. Csath Magdolna, Balog Zoltán, Dr. Freund Tamás).Az oktatási egységeket a határon túli magyar területekre és belföldre irányuló tanulmányutak teszik még élménygazdagabbá. Ezek az utak segítenek, hogy erősödjön a diákok nemzeti identitása, az összetartozás tudata. Végül szintén fontos alapelve az Akadémiának, hogy a közösségi lét és az együttélés jelentősen befolyásolja a tanulmányokat, a világnézeti és lelki fejlődést, ezért a program is bentlakásos rendszerű, szakkollégiumi formában zajlik a piliscsabai intézményben.
A diákok a képzést elvégezve egyházi és közéleti személyek ajánlását kapják és egy olyan civil és szakmai kapcsolati hálóval gazdagodhatnak hazánkban és az egész Kárpát-medencében, amit a mai társadalmi viszonyok mellett más módon csak hosszú évek kitartó munkája biztosíthat.

Pegazus Alkotópályázat 2021
2021-05-26 - 2021-07-15
A Szlovákiai Magyar Írók Társasága idén is meghirdeti irodalmi alkotópályázatát szlovákiai lakhellyel rendelkező alkotók részére az alábbi kategóriákban:

kategória: vers
kategória: próza

Beküldési határidő: 2021. július 15.
Pályázhatnak önálló kötettel még nem rendelkező szerzők, magyar nyelvű alkotásaikkal. Korhatár nincs. A pályázatra érkezett munkák mindegyikéhez a megbízott mentor javaslata szükséges ahhoz, hogy az arra érdemes mű, illetve annak szerzője a bírálóbizottság elé kerüljön.
A pályázó feladata:

A felsorolt mentorok közül minden pályázó kiválaszt egyet, akivel dolgozni szeretne: Z. Németh István Forbáth-díjas költő, író; Póda Erzsébet író, újságíró; Balaskó Réka és Kovács Kitti (Almamagazin) szerkesztőszakos egyetemi hallgatók.
Ha ez megtörtént, jelentkezik a Társaság titkárságán (elérhetőségek: mobil: 0911239479, e-mail: szmit@szmit.sk) ahol postafordultával megkapja a mentor elérhetőségeit.
A szerzőnek a mentor nyújt segítséget abban, hogy a bírálóbizottság elé színvonalas pályamű kerüljön.
Végezetül a pályázó a mentortól begyűjti az 5 – 10 soros ajánlást, és azzal együtt adja le a pályázatát, elektronikusan is.
A pályázat jeligés. Az ajánlást, nevet, címet és a telefonszámot kérjük lezárt borítékban mellékelni, amelyre csak a jeligét kell ráírni. A jelige az oldalszámokkal ellátott kézirat minden oldalán szerepeljen! Egy pályázó több alkotással is pályázhat. A pályaműveket postai küldeményként három kinyomtatott példányban kérjük postázni, de lehet adattárolón is.

Az értékelésről szakmai zsűri gondoskodik: Petőcz András József Attila- és Márai-díjas költő, Hogya György Talamon-díjas prózaíró, Katona Nikolas Arany Opus-díjas költő.
A díjak, mindkét kategóriában: értékes könyvcsomag és pénzjutalom.
Az ünnepélyes eredményhirdetés és a díjkiosztás augusztus 21-én a Villa Filiában /Ekecs-Nagyszegpuszta/ lesz megtartva.
A pályázatokat az alábbi címre várjuk: Szlovákiai Magyar Írók Társasága, Galantská cesta 658/2F, 92901 Dunajská Streda – Pegazus Alkotópályázat.

II. Neszmélyi Keresztény Képzőművészeti Alkotótábor
2021-05-31 - 2021-07-10
A Kárpát-medencei Magyarság Evangelizációjáért Alapítvány szervezésében idén is megrendezésre kerül az Alkotótábor, határon túli magyar művészek számára. A cél idén is a résztvevők technikai tudásának és művészi módszereiknek gyarapítása, művészi látásmódjának fejlesztése, illetve a keresztény értékrend megjelenítése és a nemzeti összetartozás felelősségteljes erősítése.

A táborban való részvételre pályázhat minden 18. életévét betöltött, határon túli magyar festő, grafikus, szobrász és keramikus. A tábor során a résztvevők munkáját Madarassy István Kossuth-díjas ötvös- és szobrászművész, Molnár János festő- és grafikusművész, valamint Józsa Judit Cornelius-díjas kerámiaszobrász segíti.
A pályázatok beérkezésének határideje: 2021. július 10. éjfél.

Jelentkezési lap ITT található.
További részletek ITT olvashatóak.

III. Interdiszciplináris konferencia a Kárpát-medencei magyarság társadalmi és gazdasági helyzetéről -Felhívás
2021-06-03 - 2021-06-30
A Nemzetstratégiai Kutatóintézet 2021. november 25-26-án rendezi meg a III. Interdiszciplináris Konferenciáját a Kárpát-medencei magyarság társadalmi és gazdasági helyzetéről.
A konferencia része egy több éven átívelő rendezvénysorozatnak, amely a külhoni magyarságot kutatók tudományos és szakpolitika-formáló műhelyei számára kíván rendszeres eszmecserét biztosítani. Cél, hogy jobban megismerhessük a Kárpát-medencében egymás mellett élő közösségek tudományos eredményeit és elképzeléseit.
Az idei esemény is interdiszciplináris megközelítésű,elsősorban különösen az alábbi tudományterületekről és témakörökből várunk előadásokat és szekciójavaslatokat: földrajz, gazdaságtudomány, geopolitika, kisebbségkutatás,környezet- és földtudomány, néprajz, nyelvészet, politológia, regionális tudomány, szociológia, szociális és kulturális antropológia,szociolingvisztika.
JELENTKEZÉS

A szekciókra vonatkozó konkrét javaslatokat, rövid absztrakttal, 2021. június 30-ig, a konferencia@nski.gov.hu e-mail címre várjuk.
Július 15-ig értesítést adunk a szekció befogadásról és a szekciókról.
Az előadók jelentkezését 2021. szeptember 15-ig, a konferencia@nski.gov.hu e-mail címre várjuk. Az előadók jelentkezése tartalmazza az előadásuk absztraktját, legfeljebb 1000 leütés terjedelemben.
Szeptember 30-ig értesítést adunk az előadások befogadásáról.
A konferencián nem előadóként való részvétel ingyenes, de regisztrációhoz kötött. Kérjük, jelezze részvételi szándékát 2021. október 31-ig a konferencia@nski.gov.hu címen.

PUBLIKÁCIÓK
A szervező Nemzetstratégiai Kutatóintézet absztraktkötetet ad ki. Tervezzük az előadások tanulmánnyá formált változatainak lektorált tanulmánykötetben való megjelentetését 2022 folyamán, egyes kiválasztott írások pedig a megújult Kárpát-Haza Szemle folyóirat 2022. évi számaiban kaphatnak helyet. A tanulmányok megjelenésének követelményeiről és a szerzők határidőiről a konferenciát követően adunk tájékoztatást.
TUDOMÁNYOS SZERVEZŐBIZOTTSÁG
Bakk Miklós, Bali János, Csata Zsombor, Farkas György, Kolozsvári Kovály Katalin, Nagy Benedek, Péti Márton, Puskás Attila, Schwarcz Gyöngyi, Szász Jenő, Szilágyi Ferenc, Szoták Szilvia, Tőzsér Anett
[továbbá szakmai partnereink kutatói és szakértői]
OPERATÍV SZERVEZŐK ÉS KAPCSOLAT Hadnagy Izabella, Péterfi Petra konferencia@nski.gov.hu

XVI. Népzenei tábor
2021-06-09 - 2021-06-25
A Szlovákiai Magyar Művelődési Intézet és Népzenei Adattára a népdalkörök, népdalszólisták és citerazenekarok részére népzenei tábort rendez.
A tábor lehetőséget nyújt az alábbiakra:
– gyakorlati foglalkozás magyarországi népdalénekesek, citeratanárok vezetésével, népdalok tanulása Felvidék tájegységeinek népdalhagyományából
– egyéni konzultáció az oktatókkal (a résztvevőt érdeklő problémák és kérdések megbeszélése, népdalcsokrok összeállítása, népdalok előadásmódja)
– az egyes tájegységekből érkezett résztvevők ismerkedése és szakmai tapasztalatok cseréje a szabad programon belül
Oktatók: Borsi Ferenc, Péterné Berde Sarolta – citeraoktatók
Köles Éva – népi ének oktató
Időpont: 2021. július 14-18. (szerda-vasárnap)
Helyszín: Szabó Gyula Magyar Tanítási Nyelvű Szakközépiskola kollégiuma, Dunaszerdahely
Egy-egy csoportból 2-5 résztvevőt tudunk fogadni. A gyermekek felnőtt kísérettel (szülő, pedagógus) jöhetnek a táborba. A bejelentkezések után (a jelentkezési határidő leteltével) a jelentkezőknek pontos információkat tartalmazó meghívót küldünk.
Jelentkezési határidő: 2021. június 25-ig elektronikus úton az alábbi linken:

Bővebb információk:
· telefon: 031/552 24 78 (Takács Ottó, Csémy Tihamér)
· az intézet honlapján: www.intezet.sk

VI. FIGUR Népzenei Tanfolyam
2021-06-10 - 2021-06-18
Június 18-án és 19-én szervezik meg a VI. FIGUR Népzenei Tanfolyamot a komáromi Zichí-pont épületében

Csallóközi népzenei kurzus (Jóka / Vásárút):
Horváth Attila – hegedű
Csernók Klára – hegedű (kezdők)
Orsós Tamás – brácsa
Hanusz Zoltán – nagybőgő
Korpás Éva – ének

Program:
június 18. péntek:
16:00 – 19:00 – Oktatás
19:00 – 20:00 – Vacsora
20:00 – Összehúzás / közös muzsikálás
június 19. szombat:
10:00 – 13:00 – Oktatás
13:00-14:00 – Ebéd
14:00 – 15:00 – Nagy Iván, a dunaszerdahelyi Csallóközi Múzeum igazgatójának előadása a csallóközi népzenéről
15:00 – 18:00 – Oktatás
Jelentkezési lap itt:
https://docs.google.com/…/1FAIpQLSehOksKDFSdYW…/viewform
Általános részvételi díj: 10,- €
A tanfolyam a Csoóri Sándor Alap támogatásával valósul meg.
Részletes információk:
Hanusz Zoltán
+421/903558525
hanusz.zoli@gmail.com
figurzene@gmail.com

Eucharisztikus szavalóverseny
2021-06-10 - 2021-06-25
Az Éltető Lélek Alapítvány, a miskolci Versbarátok Köre és a Keresztény Értelmiségiek miskolci csoportja meghirdeti a 2021-es, 52. Nemzetközi Eucharisztikus Kongresszus rendezvénysorozatához kapcsolódóEucharisztikus szavalóversenyt. Hazánk 83 év után ad ismét otthont a katolikus világeseménynek 2021. szeptember 5–12. között;a zárószentmisén jelen lesz Ferenc pápa is. Az eseményhez csatlakozunk a szavalóv ersennyel.
A nevezés feltételei
A versenyre amatőr versmondók jelentkezését várjuk, akik betöltötték 10. életévüket.
Három korcsoportban lehet nevezni:
· 1. kategória: 10–14 éves kor
· 2. kategória: 15–18 éves kor
· 3. kategória: 19–24 éves kor
Határon túli jelentkezőket és minden ifjú előadót sok szeretettel várunk és mindenben segítünk.A döntőbe jutott, határon túli versenyzők részére szállást, étkezést biztosítunk.
A verseny témaköre
A jelentkezők az egyetemes magyar irodalomból választva olyan verssel nevezhetnek, amely kapcsolódik az eucharisztia témaköréhez. A vers terjedelme max. 3 perc.
A verseny lebonyolítása
A választott verseket kérjük, videóban rögzítsék és YouTube-csatornára töltsék fel, majd az alkotás linkjét a www.eltetolelek.hu weboldalona Versmondóverseny menüpont alatta jelentkezőlap felületén kijelölt helyre töltsék fel.
Ajelentkezőlap kitöltése ésbeküldése feltétele ajelentkezésnek. A verseket folyamatosan publikáljuk a www.eltetolelek.hu weboldalona Versmondóversenymenüpont alatt,a beküldés sorrendjében.
A felvételek az eltetolelek.vers@gmail.come-mail–címre is beküldhetőka jelzett határidőig, szintén a weboldalról letölthető jelentkezőlappalegyütt.
A zsűri döntése alapján kategóriánként a legjobb 10-10 előadó jut a döntőbe.

Versenyzsűri

Kubik Anna Kossuth-és Jászai Mari-díjas magyar színművész, zsűri elnök
Ötvös Éva előadóművész
Kincses Károly Déryné-díjas színművész
Koós Ede, az Egri Érseki Papnevelő Intézet teológiai tanára, templomigazgató, plébános
Mikita Gábor színháztörténész-muzeológus

A jelentkezés határideje: 2021. június 25.
Az értékelés időpontja: 2021. június 30.
A döntő és a gála időpontja: 2021. július 3., szombat 10:00; helyszíne MAB Székház, 3530 Miskolc, Erzsébet tér 3.
A gála vendégei

Díszvendég: Dr. Fábry Kornél, az 52. Nemzetközi Eucharisztikus Kongresszus főtitkára;
Zsuffa Tünde, az 52.Nemzetközi Eucharisztikus Kongresszus sajtófőnöke és kommunikációs igazgatója;
Juhász Ferenc plébános, pápai káplán, főszékesegyházi kanonok, esperes;
Szikora Róbert EMeRTon-díjas énekes mint a kongresszus hírnöke.

Díjazás minden kategóriában
Minden résztvevő szeretetoklevelet kap. Az értékelés szerinti legjobb 10 versenyző könyvjutalomban részesül. Az 1–3. helyezett pénzjutalomban is részesül.
Rendező / bővebb információ:
Dr.Hortai Rita +36 30 2495637
Dr.Várhelyi Krisztina +36 20 9324329

Pályázat Pilinszky János születésének 100. évfordulójára
2021-06-10 08:00 - 2021-08-31 16:00
Pilinszky-szöveg megzenésítésére írt ki pályázatot az MRME. A Magyar Rádió Művészeti Együttesei Nonprofit Kft. (MRME) pályázatot írt ki zenemű komponálására Pilinszky János születésének 100. évfordulója alkalmából. A 20. század egyik legjelentősebb magyar költőjének tiszteletére verses meséjének szövege nyomán születhetnek meg az új komolyzenei művek.
Az MRME pályázatot hirdetett Pilinszky János születésének centenáriuma alkalmából, amellyel a zeneszerzők a költő egyik művének megzenésítésére kaptak lehetőséget. „Az MRME feladata, hogy a kortárs zenét támogassa, új magyar zeneművek keletkezését inspirálja. A Pilinszky-évhez kapcsolódva, A Nap születése című verses meséjére várjuk az országon belüli és külhoni zeneszerzők munkáit” – mondta Devich Márton, az MRME ügyvezetője.
A pályaműveket a klasszikus zeneművészet emblematikus alakjaiból álló zsűri bírálja el: Vásáry Tamás, Kovács János, Bánkövi Gyula, Hollós Máté, valamint Tóth Péter. A győztes zeneművet az MRME 2021/22 évadban műsorra tűzi és a Bartók Rádió a későbbiekben stúdiófelvételt készít belőle. Az ősbemutató hangversenyre ősszel kerül sor.
A pályaművek teljesen kidolgozott partitúráit 6 nyomtatott példányban kell eljuttatni az alábbi címre:
Magyar Rádió Művészeti Együttesei Nonprofit Kft.
1088 Bp., Bródy Sándor u. 5-7.
A partitúrákat névtelenül kell benyújtani, azonban elvárás egy tetszőleges jelige feltüntetése a borítón és az oldalakon. Ugyanezen jeligével ellátott, zárt borítékban, egy csomagban a partitúrákkal kell leadni a pályázó adatait, elérhetőségeit. A versenyt követően minden lezárt, jeligével ellátott boríték, amelyhez kapcsolódó pályamű nem részesül díjazásban, megsemmisítésre kerül. A hiányos vagy a kiírás feltételeinek nem megfelelő pályázatokat érvénytelennek kell tekinteni.
A pályázat benyújtásának határideje augusztus 31-e, 16.00 óra.
Bővebb információ és a pályázati kiírás az MRME hivatalos oldalán érhető el.

A XI. Ipolyi Arnold Népmesemondó Verseny felhívása
2021-06-14 - 2021-06-30
A Szlovákiai Magyar Művelődési Intézet a magyarság kiemelkedő néprajzkutatójának és folklórgyűjtőjének, Ipolyi Arnoldnak tiszteletére, meghirdette országos népmesemondó versenyét, melynek célja a magyar prózai népköltészet és a hagyományos mesemondás megismerése, elsajátítása és népszerűsítése. A verseny szakmai partnere a Hagyományok Háza Hálózat – Szlovákia.
A koronavírus-járvány miatt a verseny kiírása az alábbiak szerint módosul:
1. Nevezési határidő: 2021. június 30.
2. Területi elődöntők időpontja: 2021 szeptember – október
3. Országos döntő helyszíne és időpontja: Rozsnyó, 2021. november 15-16.
Mivel a verseny már egy új iskolai évben valósul meg, a jelentkezési lapon a 2021/2022-es tanév szerinti osztályt és kategóriát kérjük feltüntetni.
A jelentkezők a következő korosztály szerinti kategóriákban versenyezhetnek:
1. kategória alapiskolák tanulói (1-3. évf.)
2. kategória alapiskolák tanulói (4-6. évf.)
3. kategória alapiskolák tanulói (7-9. évf.)
4. kategória középiskolák tanulói
5. kategória felnőttek
Iskolai fordulók, elődöntők, döntő:
A verseny döntőjét iskolai fordulók és területi elődöntők előzik meg. A kisiskolák maximum 5, a teljes szervezettségű iskolák maximum 10 versenyzőt indíthatnak. Amennyiben egy adott intézményen belül a megadottól nagyobb létszámú érdeklődés mutatkozik, kérjük az iskolai fordulókat 2021. június 30-ig lebonyolítani és az iskolai fordulón résztvevők számát feltüntetni az elektronikus jelentkezési lapon.
A területi elődöntők helyszínei (a jelentkezések arányában módosulhatnak):
Nyugat-Szlovákia: Bős, Zsigárd, Gúta, Ipolyszakállos
Közép-Szlovákia: Ragyolc, Bátka, Várhosszúrét
Kelet-Szlovákia: Kisgéres
Területi elődöntők időpontjai: 2021. szeptember – október.
Az egyes elődöntők pontos helyszínéről és időpontjáról minden jelentkezőt értesítünk,
valamint közzétesszük az intézet honlapján.
Nevezési határidő: 2021. június 30.
Jelentkezni kizárólagosan elektronikus úton, az alábbi linkek alatt lehet:
az 1-4. kategóriák (iskolák) részére: klikkeljen ide!
a 5. kategória (felnőttek részére): klikkeljen ide!
Országos döntő helyszíne és időpontja: Rozsnyó, 2021. november 15-16.
A nevezés feltételei:
A versenyben a fenti kategóriák szerinti korosztályú, Szlovákiában élő fiatalok és felnőttek vehetnek részt. A versenybe a magyar prózai népköltészeti műfajok közül választott népmesével, adomával, anekdotával, egyéb történettel lehet benevezni.
A népmese és egyéb prózai népköltészeti műfajok választásáról:
Ajánlott a versenyző lakhelyéhez, szűkebb régiójához (néprajzi csoport, tájegység), tájnyelvi dialektusterületéhez kötődő meseválasztás. Az írott forrásokon kívül az adott közösségeken belül élő hagyományőrző idős mesemondóktól való mesetanulás is igénybe vehető, sőt mi több, külön értékelendő. Mivel a mesemondás az élőszó művészete, ajánlott a szabad, rögtönzött előadásmódon alapuló hagyományos mesemondói stílus követése, a mesei nyelvezet sajátosságainak megjelenítése, a meglévő tájnyelv használata. Ugyancsak ajánlott az előadó lakóhelyéhez, régiójához kötődő népviselet használata.
Ajánlott továbbá a gyakran megjelenő mesék (A feledékeny legény, A bolond falu, A pletykás asszonyok, A selyp lányok, stb.) mellőzése, vagy azok egyedi, a szokványostól eltérő változatainak választása.
A hagyományos mesemondás megismerésének és elsajátításának céljából figyelmükbe ajánljuk a Hagyományok Háza szakmai kiadványait, az Élő Népköltészet DVD-kiadványsorozat eddig megjelent négy darabját (Szlovákiai Magyar Művelődési Intézet, 2016–2019), valamint a magyar nyelvterület bármely vidékén gyűjtött, szöveghű közlésen alapuló személyi, vagy táji monográfiákat.
A felkészüléshez továbbá segítséget nyújt a versenyfelhívás mellékletét képező bibliográfia (Szlovákiai magyar néprajzi tájak prózai népköltészeti kiadványainak bibliográfiája), valamint az intézet honlapján található Szlovákiai Magyar Szövegfolklór Archívum:
https://csemadok.sk/intezet/kozmuvelodesi-adattar/szlovakiai-magyar-szovegfolklor-archivum
A bibliográfia itt tölthető le: Kattints!
A bibliográfia a teljesség igényére törekedve minden szlovákiai magyar prózai népköltészeti vonatkozású műről számot ad, a versenyre való felkészülés során kérjük kellő forráskritikával használják őket. A mesei nyelvezet megismerésére a szöveghű lejegyzéseket tartalmazó kötetek adnak lehetőséget, melyek tartalmaznak mesei sztereotípiákat, mesekezdő, mesezáró vagy átvezető formulákat, a mesemondó stílusára, állandósult szófordulataira, beszédmódjának sajátosságaira utaló elemeket. A szépirodalmi igényű, különböző fokú stilizáción átesett feldolgozások, gyermekek számára készített mesekönyvek leginkább egy-egy mesetípus szüzséjének, történetének szempontjából számítanak mérvadónak.
Kiemelten ajánljuk az utóbbi néhány évben megjelent DVD kiadványok használatát, melyek a mese nyelvi megformálásának megismerésén kívül lehetővé teszik a mesemondás látványélményének, előadásmódjának megfigyelését is. Segítségükkel hasznos tapasztalatot szerezhetünk a szövegformálás (hangsúly, hanglejtés, beszédtempó, hangerő) és a mesemondás kommunikációs technikáinak (gesztus, mimika, testmozgás) elsajátítása terén.
Megjegyzés:
Az egyenes ágon továbbjutó, háromszoros arany okleveles versenyzőknek csak az országos döntőn kell szerepelniük. Egyenes ágon továbbjutók: Botos Máté János (Fülek), Karvai Vittorió (Negyed), Mihalovics Zsófia (Fülek) és Pleva Levente (Alsószeli). (A versenyre nekik is jelentkezniük kell!)
A zsűri:
A versenyzők teljesítményét néprajzosokból, mesemondókból és előadóművészekből álló szakmai zsűri értékeli.
Az egyes elődöntők felelősei:
Bős, Zsigárd, Gúta, Ipolyszakállos – Takács Ottó (0917 399 516)
Ragyolc, Bátka, Várhosszúrét – Varga Norbert (0908 041 947)
Kisgéres – Nagy Zsuzsanna (0907 977 128)
A verseny szakmai vezetője Varga Norbert.
A verseny főszervezője Takács Ottó.
Bővebb információk:
Szakmai kérdések tekintetében: Varga Norbert: 0908 041 947
Szervezési kérdések tekintetében: Takács Ottó: 031 552 24 78

Kiállítás: Játékok és bábok birodalmában
2021-06-15
Tekintse meg a Duna Menti Múzeum Játékok és bábok birodalma című tárlatát. A kiállítás augusztus 28-ig tekinthető meg.

ELTE Kárpát-medencei Magyar Nyári Egyetem 2021
2021-06-15 - 2021-06-20
Az ELTE Kárpát-medencei Magyar Nyári Egyetemnek idén is az Eötvös Loránd Tudományegyetem ad otthont, amely a járványügyi helyzetre tekintettel idén rendhagyó módon, online formában kerül megrendezésre.
Az idei Nyári Egyetem időpontja 2021. július 6-10. (kedd-szombat), amely során a határon túli magyar hallgatók 8 témakörben (bölcsészettudományi, szakkollégiumi konferencia, társadalomtudományi, természettudományi, tanító- és óvóképző, pedagógia és pszichológiai, gyógypedagógiai és informatikai) vehetnek részt szakmai programokon.
A rendezvénysorozat honlapján www.elte.hu/karpat-medencei-nyari-egyetem további információk mellett jelentkezési felületet is található, amelyen keresztül a hallgatók pályázhatnak a programon való támogatott részvételre, valamint idén ismét meghirdetésre került a nyári egyetemi előadás és poszter felhívás pályázat is.
A nyári egyetem társrendezvényeként 2021. július 5-6. között az idei évben is megrendezik az ELTE Határon Túli Intézmények Fórumát. Bármely további felmerülő kérdésben a nyariegyetem@rk.elte.hu e-mail címen lehet felvilágosítást kérni.
További információ ITT olvasható. Jelentkezés ITT lehetséges.

Aranybulla-díj: irodalmi pályázat
2021-06-15 - 2022-01-22
Az Aranybulla kikiáltásának 800. évfordulójára a Vörösmarty Társaság irodalmi pályázatot hirdet. A magyarság történelmének egyik legjelentősebb eseményéhez, annak emlékezetéhez kapcsolódó alkotásokat várnak a szervezők. Pályázni lehet vers, széppróza, esszé, tanulmány, illetve színpadi mű kategóriában.

A szervezők a magyarság történelmének egyik legjelentősebb eseményéhez, annak emlékezetéhez kapcsolódó alkotásokat várják jövő év januárjáig. Pályázni lehet vers, széppróza, esszé, tanulmány, illetve színpadi mű kategóriában. Az Aranybulla-díj átadására és a kategóriákban kiemelt alkotások elismerésére a jubileumi évben, a Székesfehérvári Királyi Napok keretében kerül majd sor.
A pályázatok beküldési határideje: 2022. január 22., A magyar kultúra napja.
Az elkészült alkotásokat a hagyományos postai úton a Vörösmarty Társaság címére várják (8000 Székesfehérvár, Kossuth Lajos utca 14.), vagy elektronikus úton a vorosmarty.tarsasag@gmail.com e-mail címre.

Versailles 100 év távlatából – előadás Rimaszombatban
2021-06-15 11:00 | Tompa Mihály Református Gimnázium, Rimaszombat, Szlovákia
A budapesti Széchenyi Társaság és a Szövetség a Közös Célokért közösen szervezi meg június 15-én, kedden 11.00 órai kezdettel a Versailles 100 év távlatából című előadást a rimaszombati Tompa Mihály Református Gimnázium épületében.
Előadók:
Duray Miklós, a SZAKC tiszteletbeli elnöke -Kétszer ugyanabba a folyóvízbe nem léphetünk, de sodródhatunk általa
dr. Ligeti Dávid, történész -Trianon 100 év tükrében
Fellépnek a Tompa MihályReformátus Gimnázium növendékei

Könyvbemutató: Gorbacsov titkai
2021-06-15 16:00 | Füleki Városi Könyvtár, Fülek, Szlovákia
Június 15-én, kedden 16.00 órai kezdettel szervezik meg Zolcer János Gorbacsov titkai című kötetének bemutatóját a Füleki Városi Könyvtár épületében.

Több mint szomszéd – Magyar Kulturális Hét Pozsonyban: Vonal és betűmetamorfózisok
2021-06-15 17:00 | Z-Galéria, Pozsony, Szlovákia
Június 15-én, kedden 17.00 órai kezdettel szervezik meg Konok Tamás festőművész Vonal és betűmetamorfózisok című tárlatát a pozsonyi Z-Galériában.
A Kossuth-díjas Konok Tamás a magyar konstruktív-konkrét művészet nemzetközileg is ismert alkotója. 1959-től az 1990-es évek végéig Párizsban, ill. Zürichben alkotott és élt, majd hazatért Magyarországra. Az 1980-as évektől főleg a képiség és a metamorfózis viszonya foglalkoztatta. Kiállításán a változó szélességű vonallal, vagy betűvel és színnel teremtett tér-idő struktúrákat hely és idő nélküli dimenziókba emeli.
Kurátor: N. Mészáros Júlia művészettörténész
Közreműködik: Anderkó Dániel klarinétművész
A kiállítás 2021. július 25-ig tekinthető meg.

Több mint szomszéd – Magyar Kulturális Hét Pozsonyban: Viva Bartók!
2021-06-15 19:00 | Prímás-palota, Pozsony, Szlovákia
Június 15-én, kedden 19.00 órai kezdettel szervezik meg a Bartók Béla-emlékév alkalmából a Viva Bartók! című előadást a pozsonyi Prímas-palota Tükörtermében.
Fülei Balázs Liszt-díjas zongoraművész és BálintAndrás Kossuth-díjas színművész közös estje Bartók két hangját szólaltatja meg. A felcsendülő zongoradarabok Bartók zenébe szublimált lelki énjének, a felhangzó részletek pedig Bartók magán jellegű megnyilatkozásainak, emberi kapcsolatainak, szeretetének, szarkazmusának, figyelmességének fragmentjei…
Rendező: Galgóczy Judit

Kiállítás: A mi jelünk a Kereszt
2021-06-16 11:00 | Lenygel Ház, Óhegy u. 11, Budapest, Magyarország
A Magyarországi Lengyel Katolikus Szent Adalbert Egyesület június 16-án, szerdán 11.00 órai kezdettel szervezi meg Dávid Zsuzsanna festőművész az Esterházy János-emlékév tiszteletére szervezett A mi jelünk a Kereszt című tárlatának a megnyitóját a budapesti Lengyel Házban.
